खंबाळे (सिन्नर)

खंबाळे (Khambale)हे भारताच्या महाराष्ट्र राज्यातील नाशिक जिल्ह्यातील सिन्नर तालुक्यातील एक गाव आहे.

भौगोलिक स्थान
 भौगोलिक स्थान हे सपाट आहे. काळी भोर जमीन आहे,

हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४१ सेल्सियसपर्यंत असते. जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान ९८० मिमी पर्यंत असते.

लोकजीवन 
येथील लोक प्रामुख्याने शेती करतात. जोड धंदा म्हणून पशुपालन करतात. प्रामुख्याने बाजरी, गहू, हरबरा, सोयाबीन या पिकांचे उत्पादन घेतले जाते.

गावात वेगवेगळे धार्मिक कार्यक्रम घेतले जातात, त्यात महाशिवरात्री मध्ये सप्ताह राहतो. सप्तशृंगी देवीची मिरवणूक असते, त्यात देवांची वेगवेगळी पात्रे साकारली जातात.
त्रंबकेश्वर ते पंढरपूर जाणारी संत निवृत्तीनाथ महाराजांची दिंडी एक रात्र मुक्कामासाठी राहते, संपूर्ण दिंडीसाठी जेवणाची सोय केली जाते. तसेच संत निवृत्तीनाथ महाराज देखील दिंडी घेऊन मुक्कामी राहिले होते तेव्हा पासूनची परंपरा आजही टिकुन आहे.

खंबाळे गावाची लोकसंख्या साधारणतः 3,500 आहे. तसेच साक्षरता प्रमाण 68.35% आहे.

प्रेक्षणीय स्थळे
येथे भव्य असे महादेवाचे मंदिर आहे, ज्याचा आकार पिंडीसारखा आहे. तसेच हनुमान मंदिर, सती माता मंदिर आहे. गावात भव्य असे पाच वटवृक्ष आहे, साधारणतः 100 ते 150 वर्ष इतके जुने दिमाखात उभे आहे.220x124px|thumb|right|alt=निसर्ग चित्र|निसर्ग

नागरी सुविधा
खंबाळे येथे गुरुवारी आठवडी बाजार भरतो.
सिन्नर ते खंबाळे बस ने आपण जाऊ शकतो. तसेच गावात सहकारी पतसंस्था देखील आहे.

जवळपासची गावे
पूर्वेस भोकणी / सुरेगाव, पछिमेस माळवाडी, उत्तरेस खोपडी, दक्षिणेस दोडी अशी गावे आहेत
संदर्भ
https://villageinfo.in/
https://www.census2011.co.in/
http://tourism.gov.in/
https://www.incredibleindia.org/
https://www.india.gov.in/topics/travel-tourism
https://www.mapsofindia.com/ 
https://www.weather.gov/dvn/climategraphics?n=climategraphics
https://www.weather-atlas.com/en/india-climate
वर्ग:सिन्नर तालुक्यातील गावे
वर्ग:नाशिक जिल्ह्यातील गावे